
  – Že VEČ KOT 80 let!

V reviji se otroci srečujejo z umetninami najboljših pisateljev, pesnikov, ilustratorjev, skladateljev … Rešujejo zabavne naloge, spoznavajo pisan svet, se učijo brati in razumeti prebrano.
Ob raznolikih žanrih in rubrikah lahko odrasli prepoznavamo specifične otrokove interese ali pa budimo nove. Otrok revijo rad vzame v roke, ker je neobvezna. V njej lahko sam poišče, kar ga zanima.


S Cicibanom v šoli, doma, pri babici in dedku, v čakalnici pri zdravniku, v avtu:


· Beremo pravljice, pesmi, raznovrstne stripe, rešujemo uganke, uprizarjamo, se igramo gledališče … Slikopise oklevajoči mali bralec še posebej rad »bere«. Poskusimo skupaj: odrasli besedilo, otrok sličice.
· Po branju se pogovarjamo: Kako doživljamo zgodbo in ilustracije? Kdo je bil v pravljici, stripu, pesmi … prijazen, kdo zoprn, hudoben? Kakšni smo drug do drugega v našem razredu, družini? 
· Prepevamo pesmi priznanih slovenskih skladateljev in izbrane avtorske pesmice. 

· V Cici Veseli šoli stopamo na različna področja kulture, družboslovja, naravoslovja, socialnega učenja, športa, tehnike … Na letošnjem CICIVESELOŠOLSKEM DNEVU je sodelovalo več kot 60.000 otrok iz 900 šol in vrtcev.

· V naravoslovnih in družboslovnih rubrikah občuduje svet rastlin in živali, razmišlja o vrstniških odnosih, čustvih in o odraslih vzornikih … vstopa v neskončno vesolje znanja.
· Ustvarja in oblikuje v likovni in tehnični delavnici. 
· V spletnem Cici nabiralniku vsak mesec objavljamo najbolj uspeli likovne in literarne izdelke otrok.

· Naročniki Cicibana se bodo letos zabavali s slikanico Šviga Švist in Nika. Andrej Rozman Roza je napisal serijo duhovitih zgodb o vesoljčku, ki lahko spreminja obliko. Ilustrirala pa jih je Ana Košir.
· Akademija Mladinska – sklop strokovnih spletnih seminarjev za učitelje, knjižničarje, starše. 

